Vyf sterf in ambulans-ongeluk | Maroela Media
Vyf mense is dood en een persoon is beseer nadat ŉ ambulans en ŉ motor naby Polokwane in Limpopo gebots het.
“Vyf mense het onherkenbaar verkool in die botsing wat Donderdag plaasgevind het,” het Macks Lesufi, woordvoerder van die departement van gesondheid in Limpopo gesê. Die botsing het in Lebowakgomo, suid van Polokwane, plaasgevind.
“Drie insittendes van die motor en twee in die ambulans is op die toneel dood verklaar. Die bestuurder van die ambulans is na ŉ hospitaal gehaas.” Volgens Lesufi het die ambulans ŉ pasiënt vervoer wat oorgeplaas is na ŉ ander hospitaal.
Lesufi het gesê hulle is nog in die proses om die oorledenes te identifiseer en het bevestig die polisie ondersoek die ongeluk.
Wat ‘n tragedie. . . Mag die Here Sy hand hou oor AL ons noodwerkers! my hart gaan uit na almal wat beseer en gedood is se gesinne.
Polokwane. Regtig? Dit is mos Pietersburg? Of kruip ons agter die kommuniste aan?